ລາຊາ​ ຄ້າ​ຢາ​ເສບຕິດ​ ເມັ​ກຊິ​ໂກ ​ຖືກ​ປ່ອຍໂຕ​ 
ສານແຫ່ງນຶ່ງຂອງ​ເມັກ​ຊິ​ໂກ ​ໄດ້​ຕັດສິນ​ຢ່າງບໍ່​ຄາດ​​ຝັນ ຕ່າວ​​ປີ້ນ​ການ​ລົງ​ໂທດຕໍ່ ທ້າວ Rafael Caro Quintero ​ຍ້ອນ​ເຫດຜົນທາງ​ດ້ານ​ເທັກ​ນິກ.
ລາຊາຄ້າຢາເສບຕິດໃຫຍ່ຄົນນຶ່ງຂອງເມັກຊິໂກ ໄດ້ຖືກປ່ອຍໃຫ້ ເປັນອິດສະຫລະຫລັງຈາກຕິດຄຸກມາໄດ້ 28 ປີຂອງໂທດຈຳຄຸກ 40 ປີ ໃນຖານຄາດຕະກໍາເຈົ້າ ໜ້າທີ່ປາບປາມຢາເສບຕິດຂອງ ສະຫະລັດ ສານແຫ່ງນຶ່ງຂອງເມັກຊິໂກ ໄດ້ຕັດສິນຢ່າງບໍ່ຄາດຝັນ ຕ່າວປີ້ນ ການລົງໂທດຕໍ່ ທ້າວ Rafael Caro Quintero ຍ້ອນເຫດຜົນ ທາງດ້ານເທັກນິກ ໂດຍເວົ້າວ່າ ຜູ້ກ່ຽວຄວນຖືກດຳເນີນຄະດີ ຢູ່ ສານຂອງລັດຖະບານກາງ ແທນທີ່ຈະເປັນສານປະຈໍາລັດ ໃນການຄາດຕະກຳ ທ່ານ Enrique Camarena ທ້າວ Caro Quintero ໄດ້ຢ່າງອອກຈາກຄຸກຢ່າງຫງຽບໆ ໃນຄອນເຊົ້າມືດ ຂອງມື້ວັນສຸກ ວານນີ້ ຫ້ອງການປາບປາມຢາເສບຕິດຂອງສະຫະລັດ ຫຼື DEA ກ່າວວ່າ ມັນ “ເປັນການລົບກວນຈິດໃຈຢ່າງຮ້າຍແຮງ” ໃນການຕັດສິນຂອງສານເມັກຊິໂກ ໂດຍຮ້ອງທ້າວ Caro Quinero ວ່າ “ເປັນຜູ້ສັ່ງການແລະຈັດແຈງ” ໃນການ “ລັກ ພາໂຕ ທໍລະມານແລະຄາດຕະກໍາ” ທ່ານ Camarena ອົງການ DEA ກ່າວວ່າ ຕົນຈະສືບຕໍ່ດຳເນີນຄວາມພະຍາຍາມຢ່າງສຸດຂີດ ເພື່ອຄໍ້າປະກັນວ່າທ້າວ Caro Quitero ຈະປະເຊີນໜ້າກັບຂໍ້ຫາເຫຼົ່ານີ້ ຢູ່ໃນສະຫະລັດ ກ່ຽວກັບຄວາມຜິດທີ່ລາວໄດ້ທໍາລົງໄປນັ້ນ ສຳນັກງານອະທິໄອຍະການຂອງເມັກຊິໂກ ກ່າວຢູ່ໃນຖະແຫລງການສະບັບນຶ່ງ ວ່າ ຕົນ ບໍ່ເຫັນດີນໍາການຕັດສິນຂອງສານ ແລະກໍາລັງສືບສວນເບິ່ງການຕັດສິນ ດັ່ງກ່າວ ການລັກພາໂຕ ທໍລະມານ ແລະຄາດຕະກຳ ທ່ານ Camarera ໄດ້ສ້າງຄວາມ ເຄັ່ງຕຶງໃຫ້ແກ່ສາຍສໍາພັນລະຫວ່າງ ສະຫະລັດ ແລະເມັກຊິໂກ ບັນດາເຈົ້າໜ້າທີ່ອາເມຣິກັນ ໄດ້ກ່າວຫາຄູ່ຕໍາແໜ່ງຝ່າຍເມັກຊິໂກວ່າ ປ່ອຍໃຫ້ຜູ້ສັງຫານ ທ່ານ Camarena ເປັນອິດສະຫລະ ທ້າວ Caro Quintero ໃນທີ່ສຸດກໍໄດ້ຖືກຈັບຢູ່ Costa Rica